Црква „Рождество на Пресвета Богородица“ - Костинци

**Рождество на Пресвета Богородица** — црква во селото Костинци. Сместена е во крајниот северен дел од селото, на десната страна од патот кој продолжува до соседното село Долгаец. Црквата е прогласена за споменик на културата.

## Историја
Црквата била изградена во 1624/1625 година. Од натписот над влезната врата во внатрешноста на црквата се дознава дека ктитори кои ја подигнале црквата биле поп Стојко, Милош и Коста од блиското село Стровија. Денешниот изглед се должи на неколку фази на изградба. Во првата фаза од 1624/1625 година, храмот е подигнат како мала еднокорабна црква со полукружен свод и тристрана апсида на источната страна. Во XVII век, црквата била проширена од западната страна, така што добила припрата и трем. Неодамна откриената мермерна плоча од 1918 година — напишана на македонски јазик со кирилско писмо — сведочи дека камбанаријата ја подариле браќата Костадин и Стојче Димоски.

## Архитектура
Градбата на црквата има правоаголна основа со мала многуаголна апсида на источната страна над која има полукружна фреска. Влезот на црквата се наоѓа на западната страна и над него има ниша со фреска на којашто е прикажано Рождеството на Пресвета Богородица. Ниша со фреска на Богородица со Исус има и на јужниот ѕид. Кон дел од јужната страна бил дограден помошен објект, а на неговиот јужен крај се издига камбанаријата. Таа има квадратна основа и на секоја страна во горниот дел има по една монофора.

Дворот на црквата е ограден со ограда од бетонски тули и во него се сместени селските гробишта.

## Живопис
Црквата е живописана во сите нејзини делови. Живописот во наосот се состои од два слоја кои потекнуваат од XVII и XIX век, додека во припратата се среќава живопис од XVII, XVIII и XIX век. Фрескописот бил изработен од околни зографи, кој се истакнува со своите уметнички дострели, а исто така во црквата има и ретки дрвени икони од почетокот на XIX век. Иконите на Исус Христос, на апостолите и на Богородица ја потврдуваат големата уметничка вредност, a фрескописот го отсликува Исусовиот пат од неговото создавање, страдање па сè до распетието и неговото воскреснување.

## Галерија
**Надворешност**

Податотека:Црква Рождество на Пресвета Богородица - Костинци 01.JPG|Северната и источната страна
Податотека:Црква „Рождество на Пресвета Богородица“ - Костинци 4.jpg|Западната страна
Податотека:Црква „Рождество на Пресвета Богородица“ - Костинци 5.jpg|Влезната врата
Податотека:Црква „Рождество на Пресвета Богородица“ - Костинци 7.jpg|Апсидата
Податотека:Црква „Рождество на Пресвета Богородица“ - Костинци 8.jpg|Јужната страна
Податотека:Црква „Рождество на Пресвета Богородица“ - Костинци 9.jpg|Нишата на јужната страна


**Внатрешност**

Податотека:Црква Рождество на Пресвета Богородица - Костинци 07.JPG|Фрескоживописот во внатрешноста (XVII век)
Податотека:Црква Рождество на Пресвета Богородица - Костинци 06.JPG|Натпис над фрескоживописот во внатрешноста (XVII век)
Податотека:Црква Рождество на Пресвета Богородица - Костинци 05.JPG|Фрескоживописот над влезната врата (XIX век)
Податотека:Стари дрвени икони во црквата Рождество на Пресвета Богородица - Костинци 03.JPG|Стари дрвени икони во црквата
Податотека:Kostinci Church Fresco.jpg|Детал од фрескоживописот во внатрешноста (XVII-XVIII век)
Податотека:Црква Рождество на Пресвета Богородица - Костинци 09.JPG|Поглед на иконостасот и фрескоживописот на северниот ѕид
Податотека:Црква Рождество на Пресвета Богородица - Костинци 12.JPG|Поглед на иконостасот и фрескоживописот на јужниот ѕид
Податотека:Црква Рождество на Пресвета Богородица - Костинци 14.JPG|Иконостасот во внатрешноста на црквата
Податотека:Црква Рождество на Пресвета Богородица - Костинци 08.JPG|Фрескоживописот во внатрешноста (XVII-XVIII век)
Податотека:Црква Рождество на Пресвета Богородица - Костинци 11.JPG|Фрескоживописот во внатрешноста (XVIII век)


**Објекти во дворот**

Податотека:Црква „Рождество на Пресвета Богородица“ - Костинци.jpg|Влезната порта од дворот на црквата
Податотека:Црква „Рождество на Пресвета Богородица“ - Костинци 2.jpg|Помошниот објект со камбанаријата
Податотека:Црква „Рождество на Пресвета Богородица“ - Костинци 3.jpg|Камбанаријата
Податотека:Гробишта во Костинци.jpg|Селските гробишта
Податотека:Гробишта во Костинци 2.jpg|Гробови во дворот на црквата


## Наводи

## Надворешни врски
* 

Категорија:Костинци
Костинци